એશિયા કપ ક્રિકેટ માટે ભારતીય ટીમની જાહેરાત કરી દેવામાં આવી છે. આ વન ડે ટૂર્નામેન્ટ 15 સપ્ટેમ્બરથી રમાશે. બીસીસીઆઈએ 16 ખેલાડીઓની ટીમની જાહેરાત કરી છે. ટૂર્નામેન્ટની મેચો દુબઈ અને અબુધાબીમાં થશે. ટીમમાં કેપ્ટન તરીકે રોહિત શર્માને કમાન સોંપવામાં આવી છે. વિરાટ કોહલી આ ટૂર્નામેન્ટથી બહાર રહેશે તેમને આરામ આપવામાં આવ્યો છે. મહત્વનું છે કે વિરાટ કોહલીને અત્યારે કમરની તકલીફ છે અને આવનારા ત્રણ મહિનામાં છ ટેસ્ટ પણ રમવાની છે. જેમાંથી બે વેસ્ટેન્ડીઝ અને ચાર ઓસ્ટ્રેલિયા વિરુદ્ધ હશે. અને કદાચ એટલા માટે જ ટીમના પસંદગીકારોએ અત્યારે કોહલીને આરામ આપ્યો છે.